ฝ่ายค้าน ลดคนอภิปราย เหลือ 15 ปิยบุตร-เสรีพิสุทธิ์ นำถล่มปมถวายสัตย์ฯ 
ฝ่ายค้าน ระดมพลซักฟอก บิ๊กตู่ ลดคนอภิปราย เหลือ 15 ปิยบุตร-เสรีพิศุทธ์ นำถล่มปมถวายสัตย์ฯ ขู่ วอล์กเอาต์หากฝ่ายรัฐบาลตีรวน โดยไร้เหตุผล,เมื่อเวลา 10.30 น. วันที่ 17 ก.ย. ที่พรรคเพื่อไทย 7 พรรคร่วมฝ่ายค้าน นำโดย มีนายชูศักดิ์ ศิรินิล รองหัวหน้าพรรคเพื่อไทย นายสุทิน คลังแสง ประธานคณะกรรมาการประสานงานพรรคร่วมฝ่ายค้าน (วิปฝ่ายค้าน) นพ.ชลน่าน ศรีแก้ว ส.ส.น่าน พรรคเพื่อไทย นายรังสิมันต์ โรม ส.ส. บัญชีรายชื่อพรรคอนาคตใหม่ ร่วมประชุมเตรียมความพร้อม เพื่อวางแนวทางการอภิปรายทั่วไป โดยไม่ลงมติตามมาตรา 152 กรณี พล.อ.ประยุทธ์ จันทร์โอชา นายกรัฐมนตรีและรมว.กลาโหม กรณีนำถวายสัตย์ปฏิญาณไม่ครบถ้วน และการแถลงนโยบายต่อรัฐสภาที่ไม่มีการชี้แจงแหล่งที่มางบประมาณ,นายสุทิน ให้สัมภาษณ์ก่อนการประชุมว่า ขณะนี้ได้มีการปรับลดจำนวนผู้อภิปรายเหลือเพียง 15 คน เนื่องจากต้องการเน้นคุณภาพ ไม่ต้องการเน้นปริมาณ และหากอภิปรายได้ครอบคลุมทุกประเด็น ทั้งการซักถามและการชี้แจงของนายกรัฐมนตรี รวมถึงได้รับความร่วมมือจากพรรคร่วมรัฐบาลไม่ประท้วงมากจนเกินไป ก็อาจจะทำให้การอภิปรายจบเร็วกว่าเวลาที่กำหนด ทั้งนี้ประเด็นการถวายสัตย์ฯ ผู้อภิปรายหลัก นำโดย นายปิยบุตร แสงกนกกุล ส.ส.บัญชีรายชื่อ พรรคอนาคตใหม่ พล.ต.อ.เสรีพิศุทธ์ เตมียเวส ส.ส. บัญชีรายชื่อ พรรคเสรีรวมไทย และนายวัน มูฮัมหมัด นอร์มะทา ส.ส.บัญชีรายชื่อพรรคประชาชาติ,ส่วนประเด็นการแถลงนโยบายต่อรัฐสภาที่ไม่ชี้แจงแหล่งที่มาของงบประมาณจะนำโดย นพ.ชลน่าน ศรีแก้ว ส.ส.น่าน พรรคเพื่อไทย ขณะที่ตนจะเป็นผู้อภิปรายสรุปปิดท้าย,นายสุทิน กล่าวอีกว่า คิดว่า ส.ส.พรรคร่วมรัฐบาล อาจจะยกคำวินิจฉัยของศาลรัฐธรรมนูญมาประท้วง ทำให้เป็นอุปสรรคต่อการอภิปรายของฝ่ายค้าน ซึ่งจะทำให้เสียเวลา หรืออาจจะหาเหตุจนต้องทำให้มีการขอเปิดประชุมลับ หรือหาเหตุมาประท้วงจนทำให้อภิปรายไม่ได้ ซึ่งหากว่า รัฐบาลตีรวนโดยไม่มีเหตุผล การวอล์กเอาต์จากห้องประชุม ก็เป็นอีกหนึ่งแนวทางที่พรรคฝ่ายค้านวางไว้ แต่จะเป็นแนวทางสุดท้าย เพราะฝ่ายค้านต้องการชี้แจงหาทางออกของปัญหานี้ ไม่ใช่จ้องทำลาย หากรัฐบาลชี้แจงได้ ก็จะเป็นผลดีกับรัฐบาลเองเพราะประชาชนจับตาดู อย่างไรก็ตาม รูปแบบการอภิปรายก็จะปรับตามความเหมาะสมโดยเฉพาะปมถวายสัตย์ ที่นายกรัฐมนตรี จะต้องเป็นผู้ที่ชี้แจงเท่านั้น ส่วนการแถลงนโยบายต่อรัฐสภาฯ ที่ไม่ชี้แจงงบประมาณ ซึ่งทราบว่าจะมอบหมายให้ นายสมคิด จาตุศรีพิทักษ์ รองนายกรัฐมนตรีด้านเศรษฐกิจ มาเป็นผู้ชี้แจงแทน หรือหน่วยงานที่เกี่ยวข้องก็สามารถทำได้หากมีรายละเอียดและคำตอบที่ชัดเจน,จากนั้น เวลา 11.00 น. นายสุทิน ได้กล่าวแจ้งต่อที่ประชุมตอนหนึ่งว่า นายมงคลกิตติ์ สุขสินธารานนท์ หัวหน้าพรรคไทยศรีวิไลย์ ขอร่วมอภิปรายปมถวายสัตย์ฯด้วย ซึ่งได้แบ่งเวลาให้ นายมงคลกิตติ์ ร่วมอภิปราย 10 นาที นอกจากนี้ ยังได้แจ้งข้อห่วงใยในการอภิปรายต่อที่ประชุมเพื่อวางแนวทางไม่ให้เป็นปัญหาต่อการอภิปราย โดยเฉพาะการขอประชุมลับ เพราะสามารถใช้เสียง ส.ส. 1 ใน 4 หรือคณะรัฐมนตรีขอประชุมลับได้เลย หรือหากรัฐบาลตั้งแง่ดึงเวลาไม่ลงชื่อเข้าประชุม ทำให้เวลาเปิดประชุมต้องเลื่อนออกไป อย่างไรก็ตาม ได้ขอให้ทุกพรรค กำชับ ส.ส.ให้มาลงชื่อร่วมประชุมก่อนเวลาประชุม เพื่อเป็นการกดดัน ส.ส.พรรครัฐบาลด้วย
ฝ่ายค้าน ระดมพลซักฟอก บิ๊กตู่ ลดคนอภิปราย เหลือ 15 ขู่ วอล์กเอาต์หากฝ่ายรัฐบาลตีรวน โดยไร้เหตุผล
ฝ่ายค้าน,ถวายสัตย์ฯไม่ครบ,อภิปราย,ลดคนอภิปรายเหลือ 15,วอล์กเอาท์,รัฐบาลตีรวน,7 พรรคร่วมฝ่ายค้าน,ข่าวทั่วไป